Предложение за РЕГЛАМЕНТ ЗА ИЗПЪЛНЕНИЕ НА СЪВЕТА за изменение на Регламент (ЕО) № 192/2007 за налагане на окончателно антидъмпингово мито върху вноса на някои видове полиетилен терефталат (PET) с произход от Индия, Индонезия, Малайзия, Република Корея, Тайланд и Тайван /* COM/2013/0238 final - 2013/0126 (NLE) */





ОБЯСНИТЕЛЕН МЕМОРАНДУМ 1) Контекст на предложението 110 || · Основания и цели на предложението Настоящото предложение се отнася до прилагането на Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност[1] („основният регламент“) в процедурата във връзка с вноса на някои видове полиетилен терефталат (PET) с произход от Индия, Индонезия, Малайзия, Република Корея, Тайланд и Тайван. · Общ контекст Настоящото предложение е направено в контекста на прилагането на основния регламент и се отнася до оттеглянето на поетите два ангажимента за спазване на минимален ценови праг, приети преди това от Комисията (Решение 2000/745/ЕО[2], изменено с Решение 2002/232/ЕО[3]) в рамките на гореспоменатата антидъмпингова процедура. 139 || · Съществуващи разпоредби в областта на предложението С Регламент (ЕО) № 192/2007[4] Съветът наложи окончателно антидъмпингово мито върху вноса на някои видове полиетилен терефталат (PET) с произход от Индия, Индонезия, Малайзия, Република Корея, Тайланд и Тайван. С Решение 2000/745/ЕО[5], изменено с Решение 2002/232/ЕО[6], Комисията прие поетите пет ангажимента за спазване на минимален ценови праг от дружества от Индонезия и Индия. 141 || · Съгласуваност с други политики и цели на Съюза Не се прилага. 2) Консултация със заинтересованите страни и оценка на въздействието || · Консултация със заинтересованите страни 219 || Заинтересованите страни, засегнати от процедурата, имаха възможността да изразят становището си в съответствие с член 8, параграф 9 от основния регламент. || · Събиране и използване на експертни становища 229 || Не бяха необходими външни експертни становища. 230 || · Оценка на въздействието Настоящото предложение е резултат от прилагането на основния регламент. Основният регламент не предвижда извършването на обща оценка на въздействието, но съдържа изчерпателен списък на условията, които трябва да бъдат оценени. 3) Правни елементи на предложението 305 || · Обобщение на предлаганите мерки Комисията понастоящем подготвя решение за оттегляне на поетите два ангажимента за спазване на минимален ценови праг поради многократното им нарушаване. Поради това горният регламент на Съвета за налагане на окончателно антидъмпингово мито следва да бъде съответно изменен, т.е. засегнатите дружества да бъдат заличени от посочения в член 2, параграф 3 списък на дружества. Поради това се предлага Съветът да приеме приложеното предложение за регламент, който следва да се публикува в Официален вестник на Европейския съюз. 310 || · Правно основание Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност. 329 || · Принцип на субсидиарност Предложението попада в обхвата на изключителната компетентност на Съюза. Следователно принципът на субсидиарност не се прилага. || · Принцип на пропорционалност Настоящото предложение е в съответствие с принципа на пропорционалност поради следните причини: 331 || Формата на действието е описана в горепосочения основен регламент и не оставя възможност за решение на национално равнище. 332 || Не е необходимо да се посочва как финансовата и административната тежест върху Съюза, националните правителства, регионалните и местните власти, икономическите оператори и гражданите е сведена до минимум и е пропорционална на целта на предложението. || · Избор на инструменти 341 || Предлагани инструменти: регламент. 342 || Други средства не биха били подходящи поради следната причина: Горепосоченият основен регламент не предвижда други средства. 4) Отражение върху бюджета 409 || Предложението няма отражение върху бюджета на Съюза. 2013/0126 (NLE) Предложение за РЕГЛАМЕНТ ЗА ИЗПЪЛНЕНИЕ НА СЪВЕТА за изменение на Регламент (ЕО) № 192/2007 за налагане на окончателно антидъмпингово мито върху вноса на някои видове полиетилен терефталат (PET) с произход от Индия, Индонезия, Малайзия, Република Корея, Тайланд и Тайван СЪВЕТЪТ НА ЕВРОПЕЙСКИЯ СЪЮЗ, като взе предвид Договора за функционирането на Европейския съюз, като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност[7] („основният регламент“), и по-специално членове 8 и 9 от него, като взе предвид предложението на Европейската комисия, представено след консултация с Консултативния комитет, като има предвид, че: А. ПРЕДИШНА ПРОЦЕДУРА (1) С Регламент (ЕО) № 192/2007[8] Съветът наложи окончателно антидъмпингово мито върху вноса на някои видове полиетилен терефталат („PET“) с произход от Индия, Индонезия, Малайзия, Република Корея, Тайланд и Тайван, след провеждането на преразглеждане с оглед изтичане срока на действие и частично междинно преразглеждане. Първоначално мерките бяха наложени през август 2000 г.[9] Понастоящем мерките са обект на друго преразглеждане с оглед изтичане срока на действие[10]. (2) С Решение 2000/745/ЕО[11] Комисията прие поетия ангажимент за спазване на минимален ценови праг, inter alia, от страна на индонезийското дружество P.T. Polypet Karyapersada („Polypet“). След изготвяне на констатациите и заключенията във връзка с процедурата по преразглеждане във връзка с „нов износител“[12], с Решение 2002/232/ЕО[13] за изменение на Решение 2000/745/ЕО Комисията прие поетия ангажимент за спазване на минимален ценови праг от страна на индийското дружество Futura Polymers Limited („Futura“). Б. ОТТЕГЛЯНЕ НА ПОЕТИ АНГАЖИМЕНТИ И ИЗМЕНЕНИЕ НА РЕГЛАМЕНТ (ЕО) № 192/2007 (3) С Решение XX[14] Комисията оттегли приемането на поетите ангажименти по отношение на дружествата Polypet and Futura. Поради това текстът на член 2, параграф 3 от Регламент (ЕО) № 192/2007 следва да бъде съответно изменен, ПРИЕ НАСТОЯЩИЯ РЕГЛАМЕНТ: Член 1 Таблицата в член 2, параграф 3 от Регламент (ЕО) № 192/2007 се заменя със следната таблица: Държава || Дружества || Допълнителен код по ТАРИК Индия || Reliance Industries Limited || A181 Индия || Pearl Engineering Polymers Limited || A182 Индия || Dhunseri Petrochem & Tea Limited || A585 Член 2 Настоящият регламент влиза в сила в деня след публикуването му в Официален вестник на Европейския съюз. Съставено в Брюксел на […] година. За Съвета Председател [1] ОВ L 343, 22.12.2009 г., стр. 51. [2] ОВ L 301, 30.11.2000 г., стр. 88. [3] OВ L 78, 21.3.2002 г., стр. 12, OВ C 116, 15.5.2003 г., стр. 2. [4] ОВ L 59, 27.2.2007 г., стр. 1. [5] ОВ L 301, 30.11.2000 г., стр. 88. [6] OВ L 78, 21.3.2002 г., стр. 12, OВ C 116, 15.5.2003 г., стр. 2. [7] ОВ L 343, 22.12.2009 г., стр. 51. [8] ОВ L 59, 27.2.2007 г., стр. 1. [9] OВ L 199, 5.8.2000 г., стр. 48. [10] ОВ C 55, 24.2.2012 г., стр. 4. [11] ОВ L 301, 30.11.2000 г., стр. 88. [12] ОВ L 78, 21.3.2002 г., стр. 4. [13] OВ L 78, 21.3.2002 г., стр. 12, OВ C 116, 16.5.2003 г., стр. 2. [14] Вж. страница XX от настоящия Официален вестник.